Isturyanaka Aka tuqita Latin America Ta Lakan phaxsi, 2011
Blogs ukan phunchäwipa: México- Markachirinaka, yanqhachäwinaka ukhamarak blogs ukampi
Global Voices Español tuqitxa jumanakaruw yatiyasiniktam mä sartawi nayraqataru Blogs ukan phuchawip tuqi kunatix akax yatiyasiwa qalpach bloggers ukhamarak cibirnawtas Mexico makankirinakaru, mä sutinchawimpi Mexico: markachirinaka, nuwasiwinak ukat blogs ukham sasa. Yatim kunjams, kawkhans jumax partisipasman ullasa aka post tuqi.
México: Cantinfla-san 100 Marap amtkasa
Aka lakan phaxsin, Mexicox Cantinflasan patak mar yurïwipat amti. Mario Morenox Cantimflas ukham uñt'atawa. Pisin jakirinakarus walpun p'arjtayaraki.
Puerto Rico: Tormenta tropical Irene ukax jallu purintäwimpiw jan walt’äwinak jaytjawayi
Tormenta tropical Irene ukax 21ni llumpaqa phaxsinx Puerto Rico uraqiruw purintawayi, thaya wayramp jallump markpachar jan walt’ayasa. Akax Estados Unidos markan willka jalsu tuqir jan walt’ayk uka pachapa tormentawa. Puerto Rico markanx internawtanakax tormenta tropical Irene ukan jan walt'ayatapatw (video) waraqatanak uñt'ayapxi.
Chile: Global Voices ukamp Nayan Aruxa ukampix machaqatw mayacht’asipxi
Global Voices ukamp Nayan Aruxa (Mi Voz) --mä red chilena diarios ciudadanos-- sutinchatak ukax mayacht’asiw mä qilqatwa uñt’awapxi. Global Voices ukax aka mayacht’asiwimpix Chili markan yatiyawinakaparuw jiljatayani. Santiago capital anqaxa markat yatiyäwinak uñt’ayasa.
Colombia: Joe Arroyo jayllint’iriw jiwawayxi
Álvaro José Arroyo González jayllintir colombianuxa, Joe Arroyo ukham uñt'atax Barranquilla markan 26ni uru willka kuti phaxsin 07:45 alwa pachar jiwawayjatana. Twitter, blogs ukanw uka yatiyawitx p'arxtawinakax uñjasi.
Chile: 18ni uru llumpaqa phaxsit Reforma Educativa ukat sartasiwix wayra tuqiw uñt'ayata
Reforma educativat sartasiwix Ciudadano Inteligente ukatx Sentidos Comunes ukanak tuqiw wayrar uñt'ayataski. Twitter ukatx cibernautas ukanakax #18deagosto, #marchadelosparaguas ukanak tuqiw uñt'awinak apnaqapxi, #marchaestudiantil, ukat juk'ampinakamp tuqiw qhurut arsusiwix tuytiyañatak utji.
Brasil: Yatichirinakax aski payllaw utjañapatakiw qhurut arsusipxi
Rosangela Basso brasiler blogerux uñt'ayiwa [pt] Rio de Janeiro sat markan 9 uru llumpaqa phaxsin yatichirinakax qhurut arsusipkan jall ukxat walja jamuqanakamp jamuq waraqatanakamp uñacht'ayi.Yatichirinakax jilpach payllaw katuqañatakiw mayt'apxi, ukatx gobiernox janiw aruskipañs munkiti.
Honduras: Juez ukax yatirinakatak ambientalistas satak ukanakar jist'antañatakiw jaysi
«Mä hondureño juesax uñt'ayiwa yatiyirinakar ukhamarak 16ni ambientalistas p'iqinchirinakar katurayaña markan quqanakax janiw utjkaspat sasin jaysataparu. Porvenir sata ukaxa, Honduras ukana, ina arsusiñax (C-Libre) utjañapaw satak ukxat uñt'ayi», Monica Medel kullakax blog Journalism in the Americas [Periodismo en las Américas; en] jall ukan qilqt'i, Knight Center ukata.
Colombia: Thuqur palla pallanakaw pilut anatirinakar katuqapxi
Medellín, Colombia ukanx pallapallanakaw sub 20 inglaterran pilut takiripanakarux katuqapxatana khaysa awyun purkis ukhanx mä thuquwimpi, chuym llamp'urt'ayasa jaqinakar, ukatsti ukhamarakiw yaqhip jaqinakarux llakisiyatana jan khiti yanapt'ir utjatapatx ukhanakanx.
México: Juárez Markan warminakar amtkasa
Mexiconx Juárez markax suticht’ataw ch’axwaw marka, mä kimsa waranq patakaw pä waranq tunkan maranx jiwkatayatana, mä llätunk jiwktayawiw sapüru utji. Warminakax ukhamarakiw uñjasipx aka ch’axwawinxa, warmi jiwktayatx kimsa maraxiw ukatats jichhakam janiw qhanstayatakiti.
Global Voices Aymarata: Internet tuqin indígena arunakax sarantayataski
Global Voices Lingua ukan mä machaq (sitio) ukatx aymara aruwa. Aka arux 2 waranqa waranqa jila jaqinakan arst’atawa, Los Andes uksana, jilpachanx Bolivia ukatx Perú markanakana, ukasti, oficial aru ukham uñt’atarakiwa.
Bolivia: Chukiyawu Markanx Kunanakas Turkakipañapaspa?
Luis Ramos jilax Citizen of La Paz ukanwa jiskt'asi, [es] «Chukiyawu markanx kunanakas turkakipañaspa?» sasina. Ukatx uka pachp jiskt'awiparuw tunka amuyump jayst'asi, akhamata: k'añaskunak tuqita, areas verdes, mä centro de convenciones, walja centros comerciales, anatañ parkinaka, ukat yaqhampinakaw utjayañaspa, ukhamarak ukanakax askinjamaw turkakipañaspa sasina.
ayr_Latn ayr_Latn ayr_Latn ast_Latn ayr_Latn ayr_Latn ayr_Latn ayr_Latn ayr_Latn grn_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn